Roegshanda Pascoe, ’n lid van Blac, het gesê inwoners is keelvol vir die regering en wetstoepassers wat nie hul werk doen en gemeenskappe beveilig nie.
Volgens Pascoe moet die gemeenskappe saamstaan om ’n impak te maak en daarom word ’n massaoptog vir 3 Oktober in Kaapstad se middestad beplan.
Sy het gesê die mense in hierdie gemeenskappe lewe elke dag in vrees vir hul lewe. “Ons huise het tronke geword. Ek is selfs te bang om winkels toe te gaan. Dis net moord en dood in ons strate.”
Pascoe sê indien die regering en wetstoepassers nie die pleidooi van die gemeenskappe hoor nie, sal hulle nie in die komende verkiesing stem nie. “Daar moet meer gedoen word om ons te beskerm. Die tronke dien ook nie as ’n afskrikmiddel nie. Dit is deesdae waar jy gaan om te leer skiet en jou vuurwapenlisensie te kry.”
Hi-Tec se nuwe Altitude VI het vroeër in Oktober op die rak verskyn, en Gerda Engelbrecht het eerste ’n paar in die hande gekry. Hier is haar indrukke.
Ek het agt jaar gelede ’n vorige weergawe van die Altitudes gekoop. Dit was voor ’n vakansie in Rusland waar ek lang ente moes stap en erge koue verwag het. Die Altitudes was gemaklik, waterdig in sneeu en stewig, en het my selfs uit ’n paar grillerige toiletsituasies gered. (As jy al in lande met “spleettoilette” was, sal jy verstaan.) Sedertdien het ek waarskynlik duisend kilometer met daardie stewels afgelê. Die leerbostukke het goed gehou, maar ’n stout baba-worshondjie het ongelukkig sy tande op die een hak gesny en ’n stukkie afgeknaag.
As jy aan Hi-Tec-stewels dink, sien jy waarskynlik die Altitudes in jou geestesoog. Trouens, as jy aan die woord “stapstewel” dink, duik hierdie paar sjokoladebruin stewels dalk in jou gedagtes op. Sedert Hi-Tec sy eerste Altitudes in 1990 verkoop het, het dit een van die gewildste paar stapstewels in Suid-Afrika geword. (Ons het ’n leser wat brag dat hy sy Hi-Tecs al 20 jaar lank dra.)
Jy sien hulle óral. As jy nie self so ’n paar in jou kas het nie, is die kans goed dat jy iemand ken wat ’n paar het. Jy sien hulle in bakkies, in die Bosveld, en agter die basaartafel – en hulle is tuis daar omdat hulle ’n klassieke voorkoms het en so gemaklik is. Maar die Altitudes is in sy element op ’n bérgpad, want hierdie is ’n ernstige stapstewel met tegnologie wat spesifiek op die stapper gemik is.
Ek het die stewels op kantoor uit die skoenboks gehaal en my een kollega het dadelik opgemerk: “Sjoe, dis lig...” Hulle is inderdaad veer-veerlig, baie ligter as die weergawe wat ek gehad het. Hulle voel al lig in jou hand, en aan jou voete voel hulle soos pantoffels. (Gaan pas ’n paar aan as jy dink ek oordryf.)
Dis nie ’n baie tegniese roete nie, maar dit gee jou darem ’n indruk van hoe die Altitudes in die berge sal vaar. Die stewels was supergemaklik van die eerste dag af. Voor ’n meerdagstap sal ek hulle steeds beter probeer inloop, maar ek het nie blase gehad of ongemak gevoel nie. Die stewel sit stewig om die enkels, maar is steeds sag omdat die tong en enkel ordentlik gewatteer is.
Ek kan my net voorstel hoe heerlik dit in die winter gaan wees! Jy voet skuif ook nie rond binne die skoen nie.
Dit was egter veral op die afdraand waar ek baie beïndruk was met die Altitudes. Ek het onlangs op ’n la-a-a-ang stap my bobeenspier op ’n afdraand seergemaak (van gly-gly loop vir kilometers ver) en dis steeds gevoelig.
Selfs waar ek nou op Leeukop moedswillig by steiltes afgeneuk het, het die Altitudes behoorlike vastrap gebied, wat soortgelyke beserings in die toekoms sal voorkom. Die stewel skop vas soos ’n 4x4-op Van Zylspas, want die sole is van Michelin®-rubber. Jou stewels het dus letterlik ’n paar “tyres” op. Dit maak die wêreld se verskil.
Die Altitudes voel so gemaklik soos ’n paar duur veldloopskoene (“trail running shoes”), en dis waarskynlik omdat dit dieselfde OrthoLite® Impressions-tegnologie as duur veldloopskoene gebruik. Ek vermoed dit is ook wat die verskil aan die stewel se gewig maak.
• Die OrthoLite® Impressions-tegnologie binne die skoen bevat skuimrubber wat stadig sy vorm herwin sodat jou stewels gemaklik bly op ’n meerdaagse stap.
Die Altitudes het met weergawe VI nog ’n tree vorentoe gegee. Ek was vroeër lief vir die stewels, maar nou is ek versot op hulle. Wee die een wat hierdie paar by my probeer steel.